AQShda o‘n yoshli Klark Kent amerikalik afsonaviy suzuvchi Maykl Felpsning rekordini yangiladi. Bu haqda «Sovetskiy sport» xabar bermoqda. Yosh sportchi Uzoq G‘arb birinchiligida 100 metrlik masofani batterflyay usulida 1 daqiqa-yu 9,38 soniyada suzib o‘tdi, shu tariqa u 33 yoshli Felpsning 1995 yilda o‘rnatilgan natijasini qariyb bir soniyaga ortda qoldirdi. Bellashuvlarda Kent «Supermen» laqabini oldi, uning murabbiysi esa, bunday iste’dod bilan hech qachon uchrashmaganligini ma’lum qildi.